|  |  |  |  |  |
| --- | --- | --- | --- | --- |
| Številka: | 43001-518/2020-03 |  | oznaka naročila: | A-20/21 G |
| Datum: | 19.02.2021 |  | MFERAC: | 2431-21-000107/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija državne ceste R1-212/1118 Cerknica–Bloška Polica** |

**JN000637/2021-B01 - A-20/21, datum objave: 05.02.2021**

**Datum prejema: 19.02.2021   08:27**

**Vprašanje:**

Spoštovani,  
Vaša zahteva iz razpisne dokumentacije za referenčno delo pod točko d.), ki se navezuje na elektro dela : » gradnja nove cestne razsvetljave ali svetlobne prometne signalizacije, na državni ali lokalni cesti v vrednosti vsaj 25.000,00 brez DDV, s pripadajočimi gradbenimi deli » je diskriminatorna do izvajalcev elektro del.  
Naročnik dobro ve, da večina izvajalcev elektro del ne izvajamo tudi gradbenih del. Ta dela izvajajo v sklopu izvedbe gradbena podjetja.  
Vi kot naročnik zelo dobro veste, kdo ima (po vsebini) zahtevano referenco, zato vam gre očitati, da ste razpis neopravičeno prilagodili določenemu krogu izvajalcem elektro del.  
S to zahtevo naročnik močno omejuje tudi konkurenčnost ponudnikov (elektro dela).  
Namen referenc namreč ni omejevanje konkurence in omejevanje kompetentnih ponudnikov, ampak dokazovanje primernosti. Torej, če smo registrirani za izvedbo elektro del, izvajamo elektro dela in ne gradbenih del.  
Prosimo, da odstranite iz referenčnega pogoja zahtevo po izvedbi gradbenih del in v sorazmerju znižate referenčno vrednost.  
  
Hvala za ažuren odgovor.

**Odgovor:**

Razpisani pogoja iz alineje (d) prvega odstavka točke 3.2.3.5 Navodil za pripravo ponudbe se spremeni tako, da se glasi:

»gradnja nove cestne razsvetljave ali svetlobne prometne signalizacije, na državni ali lokalni cesti v vrednosti vsaj 25.000,00 € brez DDV; referenca lahko vsebuje pripadajoča gradbena dela (dela, ki so vezana na nameščanje EE omrežja in cestne razsvetljave), niso pa gradbena dela obvezna sestavina referenčnega posla«